પાણી ભરવાના વાસણોને સારી રીતે સાફ કરો. કોઇ ગંદકી ભળે નહીં તેવા સ્થાનેથી પાણી ભરો. પાણીને ઉકાળી, ઠારી, સારી રીતે ગાળી લો. સ્વચ્છ પાણીને સ્વચ્છ પાત્રમાં ઢાંકણથી ઢાંકી દો. પીવાનાં પાણીમાં હાથ ઝબોળીને ગ્લાસનાં ભરો. સૂર્યશક્તિથી પીવાનું જળ શુધ્ધ કરી શકાય. બે થી ત્રણ લીટર પાણી સમાય એવડા કાચનાં કે પ્લાસ્ટિકની શીશી લો. શીશીનાં અડધા ભાગને કાળા રંગથી રંગી દો. ત્યારબાદ શીશીમાં ચોખ્ખું પાણી ભરીને તેનું ઢાંકણ ખૂબ સારી રીતે બંધ કરી દો. પાણી ભરેલા આ શીશીને ધાબામાં કે આંગણામાં પાંચ-છ કલાક તડકામાં મૂકી રાખો. રંગ ભરેલો ભાગ નીચે રહે તેની કાળજી રાખો. આમ કરવાથી સૂર્યનાં કિરણો વડે પાણી ચોખ્ખું અને જંતુરહિત બને છે. પીવાનું પાણી શુધ્ધ કરવાની આ તદ્દન સરળ ને બીનખર્ચાળ રીત છે. પાંચ-છ કલાક બાદ પાણી ગાળીને ઠાર્યા બાદ ઉપયોગમાં લઇ શકાય. વનસ્પતિથી પણ પીવાનું જળ શુધ્ધ કરી શકાય. સરગવાની સૂકી શીંગોમાંથી બીજ કાઢીને સાચવી લો. સંગ્રહાયેલા પાણીને પીવાલાયક બનાવવા માટે એક લીટર પાણીએ સરગવાનું એક બીજ ને તુલસીનાં ૩-૪ પાન જરા પીસીને કપડાની પોટલીમાં નાખી તેને થોડી વાર પાણીમાં રહેવા દો. આમ કરવાથી પાણી શુધ્ધ, ને જંતુરહિત થઇ પીવાલાયક બને છે. બજારમાં મળતાં પાણી શુધ્ધ કરવાના મોંઘા યંત્રોને બદલે શક્ય હોય તો આપણે પાણી શુધ્ધ કરવાની આ સરળ ને સસ્તી રીતો અપનાવી શકાય.